Referat

fra samarbeidsmøte mellom ArtDatabanken,

Naturhistoriska riksmuseet og Artsdatabanken om artsinformasjon på nett

Tid: 25. april, kl. 08.30-13:00

Sted: Artsdatabanken, NINA-huset, [Høgskoleringen 9](http://kart.gulesider.no/m/x7HHL), Trondheim

Til stede: Maria Rolf, Malin Strand og Agneta Ohlström fra ArtDatabanken, Ingimar Erlingsson fra Naturhistoriska riksmuseet og Askild Aaberg Hofsøy Olsen, Wouter Koch, Line Kristin Larsen og Åslaug Viken, fra Artsdatabanken. Karin Karlsson og Ingimar Erlingsson fra Naturhistoriska riksmuseet og Artsdatabanken møttes kort 24. april også.

Informasjon fra Artsdatabanken

* Mål: alle arter som finnes i Norge og de som kan tenkes å finnes her
* Målgruppe: fra den allmenne naturinteresserte til forvaltere, taksonomer og forskere
* Innhold: heterogent, tagges med Species Profile Model-tags. I første omgang basert i hovedsak på å samle det som allerede finnes av artsinformasjon, men dette kan endres til større innslag av generert informasjon i senere fase. Dataleverandører eier og forvalter sine data selv
* Lisenser: Åpne, CC BY og CC BY-SA. Data tilbys til ArtDatabanken, Naturhistoriska riksmuseet, EOL og andre aktører gjennom direkte nedlasting i Darwin Core Archive-format, gjennom API eller mer tilpassete widgets
* Tidsaspekt: mål om å publisere versjon med nøkkelløsning før sommer

Informasjon fra ArtDatabanken

* Mål: alle arter i Sverige
* Målgruppe: forvaltere, taksonomer og forskere
* Innhold: Hovedfokus på generering av bestemmelsesverktøy, men viser også data fra Artfaktabasen og kan lenke opp andre kilder. Oppdraget er å fokusere på og prioritere de mindre kjente artsgruppene.
* Lisenser:Både åpne og ikke-åpne, CC BY, CC BY-SA og CC BY SA-NC (?), men har eldre data, spesielt illustrasjoner og fotos med strenge begrensninger på bruk, som ikke kan utveksles med andre aktører.
* Tidsaspekt: PDF-nøkkel på Polychaeta og en mobilapp for bestemming av fisk er publisert. Jobber under tanken mobile first, med tillegg av flere muligheter ved større skjerm. Nøkkelprototype er på plass, programmering og innhenting av data gjenstår.

Informasjon fra Naturhistoriska riksmuseet

* Mål: alle arter i Sverige, samt gjennom samarbeid med Finland og Estland, arter som finnes der
* Målgruppe: beslutsfattare inom naturvård, forskning och utbildning. Tillgängliggöra biodiversitetsdata för en intresserad allmänhet och stimulera medborgarforskning i regionen.
* Innhold: Bruker Species Profile Model som mal
* Lisenser: Åpne, CC BY og CC BY-SA. Data tilgjengelige for andre aktører via API.
* Tidsaspekt: Naturforskaren.se er tilgjengelig med informasjon om ca 5000 (?) arter. Det finansierte samarbeidsprosjektet er slutt, men Naturhistoriska riksmuseet bidrar med midler til å holde prosjektet gående på et lavt nivå. Redaktør skal ansettes i femti prosent stilling. Det skal også søkes om midler til videre samarbeid med Estland og Finland.

Underveis og til slutt ble det diskusjon rundt muligheter for samarbeid:

* Dataflyt: Data fra alle tre aktører er fritt tilgjengelige for de andre aktørene og det er opp til hver enkelt hvordan de vil hente og vise de andre sine data i egne løsninger, gitt lisenskravene.
* ArtDatabanken satser i hovedsak på å ta frem bestemmelsesverktøy for de minst kjente artsgruppene, mens Naturhistoriska riksmuseet har et bredere fokus på innholdstyper og artsgrupper. De to aktørene har også noe ulike målgrupper. Disse to satsningene utfyller hverandre på en god måte og kan trekke store veksler på hverandre.
* Naturhistoriska riksmuseet og Artsdatabanken gjennomførte, torsdag 24. april, et kort møte om tekniske muligheter. Naturforskaren.se har nå grensesnitt på svensk, engelsk, estisk og finsk. De er åpne for å utvide med også norsk grensesnitt og vise data fra Artsdatabanken i dette. Artsdatabanken kan tilby en widget med data fra «Arter på nett», som kan hentes direkte inn i løsningen, for en enkel implementering av dataene. Det ble avtalt en videre dialog rundt oversetting av grensesnitt, widget og eventuell deltagelse i en søknad om videre samarbeid med Finland og Estland.
* Artsdatabanken lager widgets mot samarbeidspartneres API for visning av dataene på våre sider. I første omgang gjelder dette nå data fra Naturforskaren.se og siden også fra ArtDatabanken, når data er klare derfra.
* ArtDatabanken ser på muligheter for digitalisering av NationalNyckelen. Det finnes ikke eksisterende funksjonalitet ved ArtDatabanken til dette, mens Artsdatabanken har et system som er godt tilpasset denne type data. Om ArtDatabanken velger å bruke Artsdatabankens løsning, blir de selv eiere av sine data og forvalter dataene i løsningen. Dataene kan lett hentes ut og brukes i egen nettløsning. Artsdatabankens løsning er klar til å ta i mot slike data med en gang og det ønskes en videre tett dialog om muligheter og praktiske løsninger.

Takk for et konstruktivt og godt møte, vi ser frem til videre samarbeid!